АҞӘА, рашәара 29 - Sputnik. Аԥсны акоронавирус аҟынтә алаҵа ҟарҵахьеит 4682-ҩык. 2197-ҩык алаҵа аҩбатәи ахәҭа рзыҟаҵоуп ҳәа иҳәеит Агәабзиарахьчара аминистр Едуард Быҭәба рашәара 29 азы имҩаԥигаз апресс-конференциаҿы.
Аԥсны алаҵаҟаҵаратә кампаниа иалагеит лаҵара 11 азы. Алаҵа ҟарҵоит "Спутник V" ала. Алаҵа раԥхьатәи апартиа, 6,5 нызқь доза ареспубликахь иааргеит мшаԥымза анҵәамҭазы.
COVID-19 аҟынтәи алаҵа ҟарҵахьеит Аԥсны аԥыза-министри Аминистрцәа реилазаара алахәылацәақәаки.
Аԥсны COVID-19 змоу рхыԥхьаӡара 17 нызқь иахысхьеит, рыԥсҭазаара иалҵхьеит 240–ҩык.
Иара убас шәаԥхьар ҟалоит:
-
Аԥсны атерапевт хада алаҵаҟаҵара анырра атәы далацәажәеит